
బ్రిటిష్ పాలనకు వ్యతిరేకంగా పోరాడి దేశానికి స్వపరిపాలనను సాధించిన జాతీయ నాయకులు కొన్ని విలువలకు, దేశ భక్తికి ప్రతీకలుగా నిలిచారు. భారతదేశం మొత్తాన్ని ఒకే రాజకీయ ఛత్రం కిందకు తీసుకురావడం ద్వారా శతాబ్దాల పాటు కనుమరుగైపోయిన దేశ సమైక్యతను సాధించగలిగాం. కానీ నేటికీ కోట్లాది ప్రజలకు మౌలిక సదుపాయాలు అందడం లేదు. మన రాజకీయ పార్టీలు అత్యధిక జనాభాకు ప్రాథమిక అవసరాలు తీర్చడంలో విఫలమయ్యాయి. జీడీపీ పెరుగుదలకు అనుగుణంగా ఉద్యోగ ఉపాధి పెరిగితేనే పేదరికం తగ్గుతుంది. కొందరు అవినీతిపరులైన అధికారులు, ఉద్యోగుల కారణంగా మొత్తం వ్యవస్థపై నమ్మకం సన్నగిల్లే పరిస్థితి ఏర్పడుతోంది. ఇటీవల తెలుగు రాష్ర్టాల్లో అవినీతి నిరోధక శాఖ దాడుల్లో వెలుగులోకి వచ్చిన వందల, వేల కోట్ల అవినీతిని చూసి ప్రజలు ముక్కున వేలేసుకుంటున్నారు. బంగారం, వజ్రాభరణాలు, ఖరీదైన ఫ్లాట్లు, అపార్టుమెంట్లు, వ్యవసాయ భూముల రూపంలో కొల్లగొట్టి కూడబెట్టుకున్న సొమ్ము ఉద్యోగ వ్యవస్థను ప్రజలు ఏవగించుకునే విధంగా ఉన్నది. ఉద్యోగ సంఘాలు కేవలం జీతభత్యాల కోసం పోరాడే సంఘాలుగా మిగిలిపోకుండా, ఆయా ప్రభుత్వ శాఖలలో అవినీతి వ్యతిరేక ప్రచారం చేస్తూ, ఆదాయాన్ని మించిన అక్రమాస్తుల విషయంలో నిఘా సంస్థలకు సహకరించే సామాజిక బాధ్యతను చేపట్టే సంస్కృతిని పెంపొందించుకోవాలి. రాజకీయ వ్యవస్థకు తలవొగ్గని స్వతంత్ర కార్యనిర్వాహక వ్యవస్థ నిర్మాణానికి ప్రభుత్వం, ప్రజాసంఘాలు కలిసి శ్రీకారం చుట్టిన నాడే ప్రజాస్వామ్యం పరిఢవిల్లుతుంది.- అవధానుల హరి(నేడు అవినీతి వ్యతిరేక దినోత్సవం)

british paalanaku vyatirekamgaa poradi deshaniki swaparipaalananu saadhinchina jaateeya naayakulu konni viluvalaku, desha bhaktiki prateekalugaa nilichaaru. bharatadesam mottaanni oke rajakeeya chhatram kindaku teesukuraavadam dwara sataabdaala paatu kanumarugaipoyina desha samaikyatanu saadhinchagaligaam. cony netiki kotladi prajalaku moulika sadupaayaalu andadam ledu. mana rajakeeya paarteelu atyadhika janabhaku praathamika avasaraalu teerchadamlo viphalamayyaayi. gdp perugudalaku anugunamgaa udyoga upaadhi perigithene pedarikam taggutundi. kondaru avineetiparulaina adhikaarulu, udyogula kaaranamgaa mottam vyavasthapai nammakam sannagille paristhiti erpadutondi. iteevala telugu rashrtallo avineeti nirodhaka saakha daadullo veluguloki vachina vandala, vela kotla avineetini chusi prajalu mukkuna velesukuntunnaru. bangaram, vajraabharanaalu, khareedaina flaatlu, apaartumentlu, vyavasaaya bhoomula roopamlo kollagotti koodabettukunna sommu udyoga vyavasthanu prajalu evaginchukune vidhamgaa unnadi. udyoga sanghaalu kevalam jeetabhatyaala kosam porade sanghaalugaa migilipokunda, aayaa prabhutva saakhalalo avineeti vyatireka prachaaram chestu, aadaayaanni minchina akramaastula vishayamlo nigha samsthalaku sahakarinche saamaajika baadhyatanu chepatte samskrutini pempondinchukovali. rajakeeya vyavasthaku talavoggani swatantra kaaryanirvaahaka vyavastha nirmaanaaniki prabhutvam, prajaasanghaalu kalisi srikaram chuttina nade prajaaswaamyam paridavillutundi.- avadhaanula hari(nedu avineeti vyatireka dinotsavam)